

**РЕПУБЛИКА БЪЛГАРИЯ**

**МИНИСТЕРСКИ СЪВЕТ**

Проект

**ПОСТАНОВЛЕНИЕ**

**……………………… 2018 г.**

**ЗА** изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведе­ния – схема „Училищен плод“ и схема „Училищно мляко“, приета с Постановление № 251 на Министерския съвет от 2016 г. (обн., ДВ, бр. 77 от 2016 г.; изм. и доп., бр. 89 от 2016 г.,  бр. 36 и 55 от 2017 г., бр. 55 от 2017 г., бр. 43 и 53 от 2018 г.)

# Министерският съвет

# постанови:

**§ 1.** В чл. 4 се правят следните изменения и допълнения:

1. Създава се нова ал. 6:

„(6) Дейностите на територията на училищата по ал. 5, т. 2, чл. 10, ал. 4 и раздаването на продуктите могат да се осъществяват от лице, с което одобреният заявител е сключил договор, съгласуван с директора на съответното училище.“.

2. Досегашните ал. 6 и 7 стават съответно ал. 7 и 8.

**§ 2.** В чл. 17 се създава ал. 8:

„(8) Одобрените заявители, които доставят продукти в училищата, могат да искат възстановяване на разходи за договорите по чл. 4, ал. 6 в размер до 0,07 лв. за индивидуална порция на всеки ученик.“

**§ 3.** В чл. 18, ал. 3 се създава нова т. 7:

**„**7. когато заявителите по схемите доставят продукти в училищата и са сключили договор по чл. 4, ал. 6, прилагат договора, документи, доказващи извършването на дейностите и първични счетоводни документи, доказващи плащането по него“.

# ПРЕХОДНА РАЗПОРЕДБА

# § 4. За учебната 2018/2019 година документално доказаните разходи по чл. 17, ал. 8, направени преди влизане в сила на постановлението, подлежат на възстановяване.

# МИНИСТЪР-ПРЕДСЕДАТЕЛ:

# БОЙКО БОРИСОВ

## ГЛАВЕН СЕКРЕТАР НА МИНИСТЕРСКИЯ СЪВЕТ:

 **ВЕСЕЛИН ДАКОВ**

# Главен секретар на

# Министерството на земеделието, храните и горите :

 **ГЕОРГИ СТОЯНОВ**

**Директор на дирекция „Правна”, МЗХГ:**

 **Ася Стоянова**